Sønder Asmindrup kirke

Sønder Asmindrup kirke er en romansk kirke som ligger i Vipperød, Holbæk kommune på Sjælland. 

Kor og skip er oppført på 1100-tallet av rå og kløvet kampesten blandet med frådsten. I korets østmur og i nordmuren av skipet skipets er det bevarte rester av romanske vinduer. Begge de rundbuede dørene er bevart, den søndre i bruk. 

Det nåværende tårnet og våpenhuset ble oppført i sengotikken. I det nåværende tårnet finnes rester av et romansk tårn og bevarte pilarer og arkaderester i skipets murer tyder på at det romanske tårnet har hatt forbindelse til skipet gjennom tre arkader. 

I våpenhuset finnes figurstener med anevåpen over Erik Madsen Vasspyd til Søgård (død 1557) og Ermegaard Brockenhuus, gravsten over Kirsten Juul (død 1629) og Else Nielsdatter (død 1637).

Kor og skip fikk innbygget krysshvelv rundt år 1450. Korbuen er bevart med kragebånd, som også ses på de bevarte pilarene fra det gamle romanske tårnet. Det nåværende tårnet er oppført lenger mot vest enn det romanske tårnet var. Mellom det nåværende tårns østmur og skipets vestmur er det satt inn en smal hvelvingskappe. 

Inventar
Altertavlen er fra 1624 og er utført av samme verksted som har utført altertavlen i Butterup kirke. 

Prekestolen fra 1602 er utført av samme verksted som har utført prekestolen i Soderup kirke. Prekestolen bærer våpen for familiene Ahlefeldt, Vasspyd, Brockenhuus og Kaas. 

I kirken henger et korbuekrusifiks fra ca. 1275. 

Ved en istandsettelse i 1909 ble det avdekket romanske inskripsjoner i korets nordvegg, blant annet en hest og flere runeinnskrifter, hvorav én lyder: «TOKE TOG SØLV TIL LÅNS AF RAGNHILD».

Kalkmalerier
Kirkens kalkmalerier ble avdekket og restaurert i 1909/1910 og gjenrestaurert i 1936. I 1958 ble skipets malerier avdekket. Søk på Isefjordværkstedet  Kalkmalerinfo fra Nationalmuseet

På triumfveggen fant man rester av etterreformatoriske våpenskjold bl.a. for Erik Vasspyd, i skipets østkappe ble det avdekket spor av kalkmalerier fra tre perioder, disse kalkmaleriene ble overkalket igjen. 

I korets hvelv ble det avdekket kalkmalerier fra Isefjordsverkstedet. I østkappen ses en Dommedagsmajestas. Kristus troner på regnbuen flankert av Maria og Johannes Døperen. 

I sydkappen ses Erasmus` martyrium, to bødler vikler Erasmus` tarmer opp på en vindsel, i tekstbåndet står «MISERERE MEI DOMINE, MISERERE MEI» («Forbarm deg over meg, Herre, forbarm deg over meg») «IN MANUS TUAS DOMINE COMMENDO SPIRITUM MEUM» («I dine hender; Herre, befaler jeg min ånd»), øverst ses Herrens hånd komme ut av skyene som tegn på sjelens mottagelse. Erasmus` martyrium foregikk ved koking og tarmuttrekkingen stammer ikke fra kjente kilder, muligens har hans attributt med et tau viklet opp på en vindsel eller snelle gitt stoff til en muntlig overlevering om uttrekking av tarmene. 

I vestkappen ses Sankt Sebastians martyrium, Sebastian blir beskutt med piler av en bueskytter til venstre og en armbrøstskytte til høyre, armbrøstskytten er i ferd med å spenne sin armbrøst og har en taske til piler i beltet. 

I nordkappen ses Sankt Laurentius` martyrium, Laurentius stekes på risten, to bødler står med stekegafler, to andre med blåsebelger, Laurentius sier «ASSATUS SUM» (:«Jeg er mørnet»).

I skipets første fag ses et primitivt livshjul og en rosett, begge er formodentlig utført av håndverkerne som har bygget inn hvelvet. I skipets andre fag i vestkappen ses en Dommedagsmajestas som formodentlig er utført av Isefjordsverkstedet.

Den romanske granittfonten er av Roskildetypen og er registrert i  Mouritz Mackeprangs Danmarks middelalderlige Døbefonte. 
Referanser

Eksterne lenker
 Kirkerne i Vipperød

Kategori:Kirker i Holbæk
Kategori:Danske kirker fra 1100-tallet
Kategori:Kirker i Roskilde stift
Kategori:Tidligere katolske kirker i Danmark